Manhattan mærin 37 ára gamla , Raphael " Rafi " Gardet , sem er nýskilin og er að jafna sig eftir það , hittir hinn 23 ára gamla gyðing David Bloomberg og þau byrja í sambandi . Rafi segir sálgreini sínum frá sambandinu , Lisa Metzger , sem hvetur hana til að hætta að velta sér upp úr aldursmuninum . Þegar í ljós kemur að það er í raun sonur Lisa , sem Rafi er með , ... Lesa meira Manhattan mærin 37 ára gamla , Raphael " Rafi " Gardet , sem er nýskilin og er að jafna sig eftir það , hittir hinn 23 ára gamla gyðing David Bloomberg og þau byrja í sambandi . Rafi segir sálgreini sínum frá sambandinu , Lisa Metzger , sem hvetur hana til að hætta að velta sér upp úr aldursmuninum . Þegar í ljós kemur að það er í raun sonur Lisa , sem Rafi er með , þá lendir Lisa í persónulegri og siðferðislegri klemmu . ... minna Ekki eins dæmigerð og maður heldurPrime er sérlega vel heppnuð gamanmynd með dramatísku ívafi . Þetta er lítil og róleg kvikmynd sem sýnir hversu gott kemur komið út úr því að sameina vandað handrit við áhrifaríkar frammistöður . Prime er einmitt slík mynd . Ben Younger ( Boiler Room ) skrifar og leikstýrir af stakri prýði , þótt örfá merki minna gjarnan mikið á stíl Woody Allen . Hann virðist samt sérhæfa sig vel í mannlega þættinum og tekst honum jafnframt að mynda einstaklega sannfærandi rómantík sem er eins raunsæ og mögulega gerist á hvíta tjaldinu . Í mínum augum þá var ég mun meira heillaður alvarlegri hliðum handritsins heldur en kómísku . Myndin virkar vel sem gamanmynd , en kaldur raunveruleikinn sem hún sýnir gerir hana mjög jarðbundna og talsvert alvarlega . Meira að segja klisjurnar virka ekki á mann eins og klisjur , því einhvern veginn nær leikstjórinn að þræða þær svo vel inn í raunverulegt umhverfi . Uma Thurman og Bryan Greenberg eru bæði tvö góð , og Maryl Streep mun ég ekki tala illa um í þetta sinn því hún gerir ekkert nema gott úr sinni rullu . Svona til að staðfesta lokaskoðun mína á þessari mynd þá fannst mér hún koma vel út . Hún skilur kannski ekkert rosalegt eftir sig , en hún heldur manni við efnið , og þá vel . Kemur á óvart . Prófið að horfa á hana .